Jan Greve Thaulow Petersen

Jan Greve Thaulow Petersen (1887–1967) var en norsk arkeolog som først og fremst arbeidet med to temaer; vikingtiden og jernalderens gårdsanlegg i Rogaland.

Petersen ble cand. philol i historie i 1914, og ble året etter ansatt som konservator ved Universitetets Oldsaksamling, og bearbeidet bl.a. Gabriel Gustafsons funn fra gravfeltet på Store Dal i Skjeberg med det første bind i serien Norske Oldfunn i 1916. Petersen tok doktorgrad i arkeologi i 1919 med avhandlingen De Norske Vikingesverd. Dette er fortsatt et standardverk for klassifikasjon av vikingtidens våpen. Den ble fulgt opp med Vikingetidens smykker (1928) og Vikingetidens redskaper (1951).

Petersen var direktør ved Stavanger Museum fra 1923 til 1958, og i perioden han satt der nedla han et stort arbeid med utgraving og publisering av jernaldergårdene på Sørvestlandet. Han har en stor del av æren for bevaringen og restaureringen av Utstein kloster.  I 1928 ble han innvalgt i Det Norske Videnskaps-Akademi.Petersen, Jan Greve i Hvem er Hvem, 1948.

Han var sønn av Hans Henrik Petersen (1827–1906) og Elisabeth Cæcilie Thaulow (1845–1901).  Faren var rektor på Trondheim katedralskole (latinskolen). Han var yngre bror av arkeologen Theodor Petersen (1875–1952).  I 1917 giftet Jan seg med Gerda Holtermann (1892–1985).Konas dødsår fra gravferdsetaten i Oslo   Datteren Liv Petersen (1922–81) ble gift med statsviteren Knut Dahl Jacobsen.Knut Dahl Jacobsen i Store norske leksikon.

Jan Greve Thaulow Petersen er hedret med Jan Petersens gate på Madla i Stavanger.
 Referanser 

Kategori:Norske arkeologer
Kategori:Medlemmer av Det Norske Videnskaps-Akademi
Kategori:Riddere av 1. klasse av St. Olavs Orden
Kategori:Personer fra Trondheim kommune